അഖില കേരള റോള്ബോള് നാളെ മുതല് കോഴിക്കോട്: പതിനേഴാമത് ഓള് കേരള റോള് ബോള് ചാമ്ബ്യന്ഷിപ്പിനു നാളെ കോഴിക്കോട്ടു തുടക്കമാവും. രണ്ടു ദിവസങ്ങളിലായി പന്തീരാങ്കാവ് ഓക്സ്ഫോര്ഡ് സ്കൂളിലാണ് ചാമ്ബ്യന്ഷിപ്പ് നടക്കുന്നത്. സബ് ജൂണിയര്, ജൂണിയര് വിഭാഗങ്ങളിലായാണു മത്സരങ്ങള് നടക്കുക. 26 ടീമുകള് മത്സരത്തില് മാറ്റുരയ്ക്കും. ആണ്കുട്ടികളുടെയും പെണ്കുട്ടികളുടെയും വിഭാഗത്തില് നിന്ന് ഓരോ ടീമുകള് വീതം ഒരോ ജില്ലയെയും പ്രതിനിധീകരിച്ച് പങ്കെടുക്കും. 20 മിനിറ്റാണ് ഒരു മത്സരത്തിന്റെ സമയം. 30ന് സബ് ജൂണിയര് വിഭാഗം മത്സരങ്ങളും 31ന് ജൂണിയര് വിഭാഗം മത്സരങ്ങളും നടക്കും. ഒളിമ്ബിക് അസോസിയേഷന് ഈയിടെ റോള് ബോള് മത്സരങ്ങള്ക്ക് അംഗീകാരം നല്കിയിരുന്നു. അടുത്ത ഒളിമ്ബിക്സില് റോള് ബോള് മത്സര ഇനമായിരിക്കും. മത്സരത്തിലെ മികച്ച താരങ്ങളെ ദേശിയ ചാമ്ബ്യന്ഷിപ്പിലേക്കുള്ള സംസ്ഥാന ടീമിലേക്കു തെരഞ്ഞെടുക്കും. നാളെ രാവിലെ ഒമ്ബതിനു കോഴിക്കോട് ജില്ലാ സ്പോര്ട്സ് കൗണ്സില് പ്രസിഡന്റ് ഒ.രാജഗോപാല് ഉദ്ഘാടനം ചെയ്യും. വാര്ത്താ സമ്മേളനത്തില് കോഴിക്കോട് ജില്ലാ റോള് ബോള് അസോസിയേഷന് വൈസ് പ്രസിഡന്റ് ജീഷ് വെണ്മരത്ത്, സെക്രട്ടറി ദിവഷ് പലേച്ച, സ്പോര്ട്സ് കൗണ്സില് അംഗം ഷാജേഷ് കുമാര്, അഡ്വ. ഷാംജിത് ഭാസ്കര് എന്നിവര് പങ്കെടുത്തു.